QUEDA ATA O FINAL
MATERIAL DESCLASIFICADO
Non te fíes dela.
Por que?
Traballabas para Manticore días antes da caída de Citadel.
ANTERIORMENTE EN CITADEL
Contigo son eu.
Só contigo son eu mesmo.
Casa comigo.
Respóndeme a unha pregunta.
El sabíao?
Fíxeno por ti, para te protexer.
Adeus, Mason.
Pasou unha cousa.
Teño que marchar.
Cando deixes Citadel,
que vas facer con Kane?
Non o pode saber.
Matastes todos eses axentes.
Asasinos, criminais de guerra, espías...
Pero non quero levar todo o mérito.
Foi un dos vosos quen veu onda min.
Un espía de Citadel
que viu a verdade da axencia
e traizoouvos.
Que había en Valencia?
Teño unha filla.
Gardei o segredo porque era o único xeito de protexela.
- É...? - É.
Kyle Conroy.
Levo moito tempo desexando falar contigo.
Hai un submarino en algures no Pacífico.
Ten unha cousa que quero.
E ti vasme axudar a conseguilo.
Por que?
Porque teño a túa filla.
SERBIA HAI 30 ANOS
OREGÓN 6 MESES DESPOIS
Veña, arriba.
Se vas vivir na casa de túa avoa,
non vas estar deitado ao mediodía.
Teu pai durmía ata as 14:00.
Éranos nocturno.
Bótoo en falla.
Eu tamén.
Bótoo en falla todos os días.
Cando vai volver miña nai?
Pois...
Andaba viaxando, polo que oín.
Pero non te centres no que non podes cambiar.
Céntrate no que podes.
Renacer é doloroso.
Non é máis doado avanzar cando non podes retroceder?
Volver á vida?
Un novo comezo onde todo é distinto?
Tal como sempre quixeches.
Tes outra oportunidade.
Ninguén te vai botar en falla, non si?
Vaites, vaites.
Manda truco. Non sei como o facedes.
Éche unha obra mestra.
Bo traballo.
Amodiño.
Sabes por que me fixen espía?
Cando tiña cinco anos, meu pai morreu e miña nai marchou coma se nada.
Citadel deume unha identidade.
Viña ben que non existise.
Víronme algo.
Coñecinte
e souben quen era.
Veña, fillo, desafógate.
Que non che dea vergoña.
MARROCOS PRESENTE
Estanvos levando a un hangar preto de Fez.
Alí contaranvos o plan da misión baixo supervisión.
De intentardes algo intelixente, non teremos máis opción que matala.
Querémola ver.
Non estás para negociar.
Se quere que consideremos sequera o que pide,
demóstrenos que está ben.
Asegúroche que está ben.
É tarde. Serei breve.
Dentro dunha hora, o noso avión furtivo levaravos ao Pacífico.
Acompañaravos Davik.
Hackearedes o submarino para que saia á superficie.
Kyle e Davik saltarán do avión,
entrarán e collerán os 5 núcleos dos mísiles
da Man Morta.
Intercambiarédevos con Christoph en Valencia.
É miña filla. Encárgome eu disto. Salto eu.
Iso non che é posible.
El non está preparado.
Axente Spence, importaríache poñer a túa compañeira ao tanto?
Ten que ser Mason.
Foi a súa misión Red Cell.
Cando foi a súa misión Red Cell, Carter?
Cando marchaches.
Ten as credenciais de Mason. Saltou el,
e puxo un bloqueo biométrico
en contra das ordes.
Só el pode acceder ao submarino.
Que é unha misión Red Cell?
A cona.
Non vai poder con isto.
Operación Muro Branco autorizada.
MISIÓN RED CELL HAI 8 ANOS
O obxectivo é a Man Morta rusa.
Imos hackear un submarino nuclear autónomo.
Para prepararnos por se os rusos
lanzan as súas armas nucleares,
imos instalar nós un bloqueo de seguridade
que dea acceso aos nosos axentes.
Temos un lapso curto para facelo
sen alertarmos o exército ruso. Mason, estás comigo?
- Estou contigo. - Que se vexa.
Se pensas que hai alguén mellor, podo quedar á marxe.
Pódeslle pedir a Nadia que volva.
En serio. Deberíala chamar.
Eu non teño esa opción, pero supoño que ti si.
Duke manterá a altitude a uns 1500 metros para evitar o radar.
Terás un lapso infinitesimal para executares o salto.
Cando aterres, busca o módulo de control.
Estará na soleira onda as antenas.
Has pór isto entre o relé de potencia principal e o de reserva.
Está vinculado a ti,
e poderás sortear a seguridade
se algún día volves.
Se o fago, quero algo a cambio.
Desculpa?
Confundiches isto cunha negociación?
- Precisádesme. - Nadia marchou.
- Acéptao. - Ti sabes onde está.
- Está en Berlín. - Non tal.
- Estache en Berlín. - Onde está, Grace?
Despois de acceder, que?
MARROCOS PRESENTE
Terás que anular manualmente o control dos núcleos.
Manualmente? Unha arma nuclear?
Coma en Chernóbil? Viches aquilo?
A cámara na que están as armas está a unha temperatura de 41 ºC.
Se detecta menos temperatura,
non te vai deixar entrar nunca.
Espero que esteas listo.
Eu tamén.
MISIÓN RED CELL HAI 8 ANOS
O Hawking acadou a altitude óptima.
- Mason, estás listo? - Listo.
Hackeando a devasa da Man Morta.
En posición para Red Cell.
O vento vai a uns 50 nós no mar. Imos aló.
En cinco,
catro, tres, dous, un.
Deberías ver a Man Morta emerxendo.
Véxoa. Abro o paracaídas.
Paracaídas aberto.
Datos biométricos dentro. Está feito.
Ímoste sacar de aí.
Desconectácheste.
Mason?
DESVÍO INICIADO
Interrupción de protocolo secundaria.
Kilo, Lima, Bravo, Juliet, 125.
DESVÍO CONCEDIDO
Fallo de frecuencia. Recibídesme?
Agora oímoste, si.
Recollédeme.
Ben. Imos para a casa.
OCÉANO PACÍFICO NORTE PRESENTE
Man Morta localizada.
Vou hackear a devasa.
Vouche pór ben o traxe.
Por que non merecía saber de Asha?
Non imos falar disto agora, Kyle.
- Por que? - Porque tes que centrarte no salto.
Dígocho eu.
Máis che vale.
Ben, acadamos a altitude óptima.
Kyle, estás listo?
Listo.
Entrando na zona de caída.
Conta atrás.
En cinco, catro, tres, dous,
un.
Controla. Vas chegar á altitude máxima.
O submarino sairá debaixo túa.
Ben, mantén a posición.
Dicídeme que vedes algo. Eu só vexo o océano.
Niso estou.
E o submarino?
Ten que subir xa.
Apuro o que podo.
Por favor, dicídeme que vén aí.
Carter, vai axiña de máis.
Aguanta, Kyle, xa vai subir.
SUPERFICIE DE EMERXENCIA
Vas moi baixo.
- Paracaídas. - Xa!
Ben, equilibra. Tira da argola esquerda.
Así me gusta.
Aterraxe no submarino en tres, dous...
Kyle, agarda, lanzando cabo.
Tes o punto de acceso diante.
Pon o polgar no lector.
Axente...
- Mason Kane. - Identificado.
- Zapón aberto. - Pois sería todo.
Kyle?
Vou para alá.
Reláxate.
Sabías que ese era o piloto?
- Dime que voa só. - Ocúpome eu. Vai.
Infórmame.
Pensas que podes matar a meu irmán sen máis?
Escóitame ben.
Os cinco mísiles da Man Morta están fixados en familias de Manticore.
Cidade de México, Florencia, Marsella, Pequín e Berlín.
- Que fas? - Quero ter voz e voto.
Concédemo e douche as oxivas.
Se non, vas ver arder a Manticore.
Kyle, tes que espertar.
Kyle, óesme?
Kyle!
Davik acaba de iniciar a secuencia de lance.
Tes que ir polos núcleos.
Pois a miña resposta, querido, éche: "Que ardan".
Porque non negociamos con traidores e porque es un macaco parvo e patético.
Debes saber que hackeamos o manexo desa nave,
e antes mesmo de que as oxivas puidesen saír,
eu mandaría ese submarino, virado e en picado,
ao fondo da foxa das Marianas,
onde te pulverizarían esas armas de destrución masiva
coas que tentaches ameazarme dun xeito tan lamentoso!
Adeus, Davik.
Non saíu como querías?
Pensaba que xa te matara.
Cómpre apertar o gatillo.
Saltaches?
Si, sonche incrible. Como cancelo o lance?
Non podo hackealo. Dahlia invalidouno.
O único xeito é coller os núcleos.
Colle o regulador de temperatura.
- Velaquí. - Grazas.
O plan é o mesmo?
Subirme a temperatura ata a da sala?
É, pero tes a metade do tempo para colleres os núcleos.
A inxección subirache a temperatura
para que non te detecte.
Tes que estar a 41 graos, os mesmos da sala,
ou o sistema bloqueará as oxivas.
Funciona.
Procura respirar amodo.
38,5 ºC.
39 ºC.
39,5 ºC.
40 ºC.
40,5 ºC.
41 ºC. Vai.
Estou dentro.
Ben. Temperatura estable.
Tes menos de catro minutos.
Os mísiles desactívanse ao retirar os núcleos.
Retíraos todos antes de que se lance nada.
Iso se non acabas fervendo antes.
- Un está. - Amodo.
Non te movas.
Imaxino...
que a vida era máis simple sendo Kyle.
Que carallo foi iso?
Tranquila. Céntrate.
Van catro. Canto queda?
90 segundos.
O corazón vaite case a 350 ppm.
Remata axiña. Vaste desmaiar.
Kyle, tes que pelexar.
Que é iso?
A conta atrás do lance. Quédanche 20 segundos.
Kyle! A salvagarda bórrache os recordos, pero non as capacidades.
A mente non o lembra...
Gustaríache lembralo?
Pero o corpo si.
Dez segundos.
Desactívaos.
Cinco.
Queres salvar a familia?
Ti escóitame a min e todo ha saír ben.
Veña!
Si! Lance desactivado.
Kyle, escóitame, aínda es Mason Kane.
Levanta! Xa!
Deféndete!
Kyle, vai por Nadia. Está en parada.
Nadia.
Tes un vial de adrenalina no traxe.
Inxéctalla ou pararalle o corazón.
- Entendido. - Faino xa ou morre.
Aguanta.
- Aguanta. - Funciona.
Pulso restablecido.
Kyle, temos bombardeiros rusos a 100 km achegándose axiña.
Temos que sacarvos xa.
Aguanta aquí.
CITADEL, BASE EUA HAI 8 ANOS
- Que carallo fixeches? - Completei a misión.
- Desconectácheste. - Bloqueei a Man.
E por que non temos o control dos mísiles?
Téñoo eu.
Interrupción de protocolo secundaria.
Só eu sei desbloquealo.
Doucho se me dis onde está ela.
Díxencho. En Berlín.
- Pensas que che minto? - Penso, si.
Punto morto, logo.
Tes que falar con alguén.
Dáme igual con quen, pero precisas axuda.
Perdíchela, entendes?
E se non tes coidado, vaste perder ti tamén.
A 50 KM DE VALENCIA PRESENTE
Christoph dixo que nos reunísemos na Cidade das Artes e as Ciencias.
Media hora para o cambio.
- Estás ben? - Estou.
Ben. Vou configurar as coordenadas.
Christoph, veñen pola entrada sur.
E onde están os núcleos?
Téñenos con eles.
Ben. Collémolos e iniciamos a derradeira fase.
Ás Familias gustaralles.
O teu socio, Davik, case pon en perigo a misión.
Collamos os núcleos e a ver se quedan contentos contigo.
Cúbrote.
E miña filla?
Asha.
Agora, os núcleos.
Téñoo a tiro.
Non entreguedes a nena ata verificardes os núcleos.
Se algo vai mal, tirádea.
(Castelán) Codificáronos.
Fixéronlles algo.
Tiñades que intentar algo.
Mason Kane sempre será Mason Kane.
E por que non temos o control dos mísiles?
Téñoo eu.
Desbloquea as armas ou ela morre.
Non sei como, pero atoparei un xeito.
Pensas que é un farol? Mátoa.
Mason está en algures.
Sácao como sexa e deixa a nena.
Carter, dálle.
Kyle, cóllea!
Cólleos.
Ola.
Síntoo moito.
Síntoo moitísimo.
Grazas.
O que hai que facer pola familia.
LONDRES HAI 8 ANOS
Joe odiaba que eu fixese isto.
Pensaba que era unha absoluta perda de tempo
rebuscar na cotra
para atopar unha cousiña pequena.
Mira para aí.
Que tal Val?
O típico.
Ten 8 e parece que ten 18.
Quere furar as orellas.
Por que tanta présa?
Só son pendentes.
Por aí comezan.
Ás veces penso en collela e agochala
onde ninguén a poida mancar.
Cando tes fillos, fas o que sexa para protexelos.
Que é isto?
Fun ao enderezo de España que me deches
e estaba Nadia.
E mais ela.
Éche túa filla.
Por iso marchou Nadia?
Para ter un bebé?
O noso bebé?
Pensei que igual quererías iso. Un billete para España.
- Claramente tomou unha decisión. - Como?
Estabas desesperado por atopala e agora non vas ir?
- Se ela non pensaba que era bo abondo... - Non.
Demóstralle que si.
Loita pola túa familia.
Voo a Valencia e rógolle que me deixe implicarme?
Si.
Iso mesmo.
PRESENTE
Onde levaron o nana?
Non che sei, miña rula.
Pero ímolo atopar.
Estará ben?
Teu avó é a persoa máis forte que coñezo.
E se hai algún xeito de volver onda ti,
vaino atopar.
Iso dicía el de ti.
Christoph non colleu o teléfono.
Demasiado silencio.
Haberá consecuencias?
O fracaso sempre ten consecuencias, rula.
A clave é adaptarse antes de que veñan.
Non poden matar o que xa está morto.
CITADEL, BASE EUA
Onde estamos?
Esta era a nosa casa.
Papá!
Hendrix.
Déixame verte.
Esa é a súa muller?
Oíde, estas sonvos Abby e Hendrix.
Ola.
Grazas por coidar del.
De nada.
Kyle, teño unha cousa aquí.
O teu vial de activación.
Orlick fíxome crear unha copia,
e recodifiquei os teus datos.
Que queres dicir?
Que pode volver traer a Mason.
Valo facer, logo?
Teño que facelo.
Por que?
Porque non sei quen son.
Abofé que si.
Es Kyle Conroy, es pai e o meu home.
Iso non vai cambiar.
Estás listo?
Hora de coñecer a Mason Kane.
Veña, arriba.
Non é máis doado avanzar cando non podes retroceder?
Teu pai durmía ata as 14:00.
Bótoo en falla.
Cando vai volver miña nai?
Cando tiña cinco anos, meu pai morreu e miña nai marchou coma se nada.
Coñecinte
e souben quen era.
- Asústote? - Por que me ías asustar?
Comezo a ver alén.
Alén da máscara.
Que máscara?
Tes ducias.
Esta é a nova axente?
É Celeste Graham.
Non debiches traerme aquí.
Última vez!
Non era un interrogatorio. Era un ataque a unha das nosas!
Mataches a persoa que era?
Protexinte porque te quero.
Non tal!
Fun ao enderezo de España que me deches
e estaba Nadia.
Era unha trampa. Están destruíndo Citadel.
Perdino todo. Non quero perderte.
- Mentinche. - Mentinche.
Loita pola túa familia.
Grazas polo consello, pero teño cousas abondas polas que loitar.
E grazas por dicirme o de Nadia.
Grazas de que?
Eu só busquei onde ti me dixeches.
Como sabías onde estaba?
Había moito que non tiña a ninguén a quen lle ofrecer limoada.
HAI 8 ANOS
Non te pareces á da tele.
Maquíllanme que parezo un pallaso.
Nunca me gustou.
Seguinche a pista estes anos.
É incrible ver quen es e o que conseguiches.
Non foi sen sacrificios.
E ti?
Eu nin sabería onde mirar.
Es pantasma de profesión.
Pero imítaste...
a el.
Vinche pedir un favor.
Un favor?
Dixeches que chamase se o precisaba...
Xa, ben sei o que dixen.
Pensei que viñeras aquí para...
Non sei o que pensei.
Debo atopar unha persoa.
Unha muller.
Que fai un espía pedíndolle a unha diplomática que atope unha muller?
Son os diplomáticos quen contratan espías para iso.
É espía tamén.
E Citadel non che quere dicir onde está.
É da túa axencia.
Éche complicado.
Esa muller ten nome?
Nadia Sinh.
Quérela?
É a miña muller.
Pois atopareicha.
Grazas.
É demoledor perder a persoa que máis queres.
Estaba durmindo cando foi a primeira explosión.
Thomas estaba ao meu carón.
Xa en chamas.
Intentei apagalo.
Fixéronme enxertos en cada parte de min.
Cortaron, coseron e remendaron.
Foi coma se me reorganizasen,
de xeito aleatorio, ata que me convertín noutra muller.
Aínda así, estoutra muller carga cos mesmos recordos atroces.
Por que non volviches á casa despois?
Queres a verdade?
Quero.
Despois diso,
eu xa non era a mesma persoa.
Esa xa non era a miña casa.
E teu fillo?
Que lle pasa?
Xa non era teu?
Non son teu, miña nai?
Meu filliño.
Pensei que o perderas despois de tantos anos.
Non o perdín.
Enterreino.
O acento británico non se pode enterrar.
Non me decatara de que escolliches ser unha nova persoa
para renunciares ao que eras.
Igual ca ti.
Iso é o que fai Citadel.
Lévannos os seres queridos.
Non a levaron.
Non me refería a ela, corazón.
Referíame a teu pai.
De que falas?
Dixeron que foran terroristas da extrema dereita serbia
con dous coches bomba dirixidos por...
Stankovic, si.
Hai uns anos,
coñecín un diplomático en Serbia que me contou unha noite de bebedela
que o informe de balística daquel día revelou que non fora un coche bomba
o que destruíra o edificio, senón tres mísiles aéreos.
Stankovic non tiña os recursos para eses ataques.
Daquela profundei un pouco, e sabes o que?
Había unha comunicación entre Citadel e a OTAN.
Citadel planeara uns ataques aéreos contra unha célula terrorista serbia,
pero o conto foi que tiñan mal as coordenadas.
Logo no canto de decimaren un grupo terrorista,
mataron 157 homes, mulleres, nenos e bebés, todos traballadores da ONU,
- e as súas familias. - Non tal.
Daquela, ¿como explicas os documentos, as misivas
e as confesións de que Citadel chantaxeou a OTAN, a CIA e a ONU
para cubrir os bombardeos?
Sabíano, Mason.
Todos o sabían.
Porén, o mundo deixou que un servizo de intelixencia asasino e inmoral
se zafase tras matar o meu home,
mentres eu miraba como ardía, contigo no cuarto do lado.
Pero ti pódelo parar, Mason.
Tes acceso aos segredos de Citadel.
Úsaos para que a verdade saia á luz
e que por fin rendan contas polo que fixeron.
Dáme os segredos de Citadel
e levareinos ao tribunal superior do Reino Unido
para abrir unha investigación polos crimes e delitos de Citadel.
Por fin poderemos facer xustiza por teu pai, por ti.
Cantas veces máis van saír coa súa,
e riparnos a quen queremos antes de que fagamos algo?
Acabo de transferir a lista.
Todos os axentes de Citadel. Identidades e paradoiros.
Aniquiládeos.
Era unha trampa. Están destruíndo Citadel.
Traizoounos un dos nosos.
Transferiu os nomes dos espías de Citadel a malas mans.
Bernard dixo que alguén de dentro
traizoara a Citadel.
Non sabía quen.
- De onde sacaches isto? - Mason Kane.
Lembras algo?
Non sei.
O PRÓXIMO CAPÍTULO
NO UNIVERSO DE CITADEL
O UNIVERSO DOS ESPÍAS EXPÁNDESE EN 2024
Subtítulos: Lucía Doval
Supervisora creativa: Natalia López Prieto